Publication: Magyar Közlöny
Issue: MK-2009-185 (Year: 2009, Number: 185)
Era: 2004-2010
Section: önkormányzatok többcélú kistérségi társulásáról szóló 2004. évi CVII. törvény alapján alakított többcélú kistérségi
Paragraph Index: 950

(3) A támogatási kérelemhez csatolni kell az adott idõszakra vonatkozó, a támogatott termékek beszerzését igazoló számlák másolati példányait és azok összesítõjét, amely összesítõnek minden számla vonatkozásában tartalmaznia kell a számlákon szereplõ, leszállított termékmennyiséget termékkategóriánkénti és korcsoportonkénti (óvodás/általános iskolai tanuló/gyógypedagógiai tanterv alapján tanuló, illetve integráltan nevelt általános iskolai tanuló/szak-, illetve középfokú iskola tanuló) bontásban. Intézményfenntartó társulás, valamint többcélú kistérségi társulás esetében, azok 2010. évi elsõ támogatási kérelméhez csatolni kell az önkormányzatok által kötött társulási megállapodás másolati példányát. Amennyiben a kérelmezõ a szállítóval, továbbá a szállító által elõállított termékek továbbértékesítését végzõ gazdálkodó szervezettel egyidejûleg kötött szállítási szerzõdést, úgy e szerzõdés másolati példányát is csatolni kell a kérelemhez.

Source: https://magyarkozlony.hu/hivatalos-lapok/2ca18aa1f62f9d25873120298e2336b0a38ec587/dokumentumok/c5d1385b9364ed824c5e5a4ac1219a63c6d894ff/letoltes